paragraph_text: Dwyane Tyrone Wade, Jr. (Chicago, 17. siječnja 1982.) američki je umirovljeni profesionalni košarkaš. Igrao je na poziciji bek šutera, te je bivš<nowiki/>i član NBA momčadi Miami Heata. Izabran je u 1. krugu (5. ukupno) NBA drafta 2003. od strane momčadi Miami Heat. Wade je izabran u prvu All-Rookie momčad i već 9 godina zaredom biran na NBA All-Star utakmicu. U svojoj trećoj NBA sezoni, predvodio je Miami uz pomoć Shaquille O'Neala do svog prvog NBA naslova2006., odnosno do prvog naslova franšize Miamia. Dobio je nagradu za najkorisnijeg igrača NBA finala. Na Olimpijskim igrama u Pekingu 2008., predvodio je američku reprezentaciju od zlatne medalje. Prije toga, Wade je osvojio dvije brončane medalje na Olimpijskim igrama u Ateni 2004. i Svjetskom prvenstvu u Japanu 2006. godine. U sezoni 2008./09. osvojio je naslov za najboljeg strijelca sezone, a bio je u užem izboru za najkorisnijeg igrača lige.